{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":46,"n_cols":6,"rows_kept":46,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Pravilnik o izmjenama i dopunama Pravilnika o jednostavnim i drugim građevinama i radovima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Biciklistički savez SDŽ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Napomena: Biciklistički savez SDŽ komentare na Članak 2. stavak 1 i 2 podnosi kao koordinator za razvoj cikloturizma SDŽ a u cilju razvoja cikloturizma u SDŽ i u ostatku Hrvatske"]
[2,"ANTE KRAPLJANOV","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Predlažem da se Članak 6. napiše na način da se u prvom stavku pobroji sve za što se izdaje uporabna dozvola, u drugom stavku bi naveo sve slučajeve kad je potrebno tražiti utvrđivanje posebnih uvjeta i uvjeta priključenja, odnosno potvrde glavnog projekta. U budućnosti bi bilo dobro razmotriti izmjenu u kojoj bi se u članke uvele podkategorije, primjerice članak 4, prva kategorija u kojoj je potreban samo glavni projekt bez potvrda, druga kategorija u kojoj je potreban glavni projekt i stručni nadzor, pa na posljetku kategorija u kojoj je potreban glavni projekt s potvrdama, nadzor, uporabna dozvola itd. U jednostavnim građevinama i radovima, uporabnu dozvolu treba izbjegavati. Po toj logici od početka izvođenja radova do ishođenja uporabne dozvole bi trebali svi iseliti i početi koristiti građevinu tek nakon što se sve završi i ishoduje uporabna. Uvjeren sam da je i manje stambene objekte potrebno uvrstiti u jednostavne građevine. Istovremeno je potrebno uvesti kategorije i u članke 2. i 3.   gdje treba uvesti kategoriju s obaveznim angažmanom ovlašenog arhitekta ili inženjera, primjerice za gradnju nadstrešnice do 20 M2. Radi se o objektu koji jednostavno mora proći provjeru stručne osobe. Ovaj pravilnik je potrebno napisati jasno u toj mjeri da ga mogu lako koristiti svi kojima je namijenjen, a to su i investitori koji sami izvode građevine, bez projekta i nadzora, na primjer septičku jamu do 27 m3. Tko je utvrdio usklađenost zahvata s prostorno planskom dokumentacijom u tom slučaju ili provjerio vodonepropusnost, a što je s eurokodovima? Takav objekt zaslužuje stručnu osobu koja će sve ispitati i dokument o tome dostaviti bar komunalnom redaru. Inače kako će se utvrditi kad je nešto sagrađeno bez ikakvog pismenog traga? Sutra primjerice može doći do promjene pravilnika u kojoj će se za takav objekt zahtijevati ishođenje posebnih uvjeta i uporabna. Tko će dokazati da to nije sagrađeno u periodu kad se to moglo bez ičega. Referente u uredima treba rasteretiti , tako da mogu raditi poslove za koje su stvarno potrebni, ako će se baviti jednostavnim radovima imat ćemo i dalje situacije da je izdavanje akata iznimno sporo. Također kod posebnih uvjeta bi trebalo biti transparentnije od kojih javnopravnih tijela se za pojedine zahvate očekuju uvjeti. Primjerice uvjeti konzervatorskih odjela nisu potrebni ako se zahvat ne izvodi tamo gdje nema zaštite. Projektant može provjeriti je li objekt pod zaštitom ili je unutar područja zaštite i sam tražiti uvjete konzervatora. S druge strane projektanti moraju biti educirani i jesu, na kraju i daju svoj potpis za nešto, imaju pokriće za profesionalnu odgovornost kao i stegovnu odgovornost. Ako dođe do nekog štetnog događaja, pita se tko je Izvođač, nadzor, projektant, rijeđe se traži referent. Mehaničku otpornost i stabilnost utvrđuje ovlašteni inženjer i nitko više, tako da se ne treba uvoditi tehnicki, da bi se to opet utvrdilo, niti će tehnički pregled tu utvrditi nešto novo. Svjesno sam se dotakao i Zakona o gradnji u dijelu s posebnim uvjetima. Potrebno je presjeći odrediti smjer i napraviti pravilnike i zakone kako spada."]
[3,"Damir Miljački","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Poštovani,\nOvim izmjenama se predviđa da sljedeće građevine idu bez uporabne dozvole:\n\n\nČlanak 2, točka 7:\n\nPrivremena građevine za potrebe građenja građevine odnosno uređenja gradilišta, osim asfaltne baze, separacije agregata, tvornice betona, dalekovoda i transformatorske stanice radi napajanja gradilišta električnom energijom te prijenosnog spremnika za smještaj, čuvanje ili držanje eksplozivnih tvari osim nadzemnog i podzemnog spremnika goriva zapremine do 5 m³;  \n\nKOMENTAR I PRIMJEDBA:\n\nIzrada projekta transformatorske stanice ili dalekovoda je izrazito kompleksan posao koji uključuje visoka specijalistička znanja. Potreba izrade kvalitetne transformatorske stanice ili dalekovoda je ista bile to za građevine za potrebe privremene građevine ili bila za neku stalnu građevinu. Ne postoji razlika u potrebi izrade kvalitetne izvedbe ili kvalitetnog projekta. Uklanjanjem obveze ishođenja uporabne dozvole i time posljedično kontrole izvedbe za navedene građevine, izlažite se izrazitoj opasnosti za opremu ili ljude koji će raditi na navedenim privremenim građevinama. Ovo je izrazito opasno i direktno ugrožavanje sigurnosti! \n\n\nČlanak 3, točka 8:\n\nNa postojećoj električnoj mreži kojima se gradi stupna transformatorska stanica 10(20)/0,4 kV u skladu s tipskim projektom za kojega je doneseno rješenje na temelju članka 77. Zakona o gradnji ili tehnička ocjena sukladno posebnom zakonu; \n\nKOMENTAR I PRIMJEDBA:\n\nIzrada projekta transformatorske stanice je izrazito kompleksan posao koji uključuje visoka specijalistička znanja. Potreba izrade kvalitetne transformatorske stanice je ista bila ona ugrađena u novi dalekovod ili postojeći dalekovod! \nUklanjanjem kontrole izvedbe i brisanjem potrebe ishođenja uporabne dozvole direktno radite ugrožavanje opreme, ljudi koji će ju održavati i osoba koje će primati električnu energiju iz navedene transformatorske stanice!\nPredlažemo brisanje ovog prijedloga.\n\n\n\n\n\n\nČlanak 4, točka 1c:\n\nbazen tlocrtne površine do 100 m² ukopan u tlo\n\nKOMENTAR I PRIMJEDBA:\n\nU elektrotehničkom smislu, postoje više normi izdane od strane HZN-a kao norme Republike Hrvatske a prihvaćene u Europskoj uniji koje obuhvaćaju instalacije u bazenima. U svakoj od tih normi se na više mjesta upozorava na opasnost od električne energije te na opasnost od kvarova ili neodgovarajuće opreme u bazenima na osobe koje će boraviti u bazenima. Nema u normama razlike za veličinu bazena u smislu ugradbe opreme! Razmislite dobro, električna energija i voda se ne vole tj.  voda provodi električnu energiju. Kvar na bilo kojoj opremi, neugradnja odgovarajućih elemenata zaštite, ugradnja nekvalitetne opreme nesukladne normama u prostore koje su pod vodom, te boravak djece i osoba u takvim bazenima izazvat će smrtne slučajeve za koje ćete vi biti odgovorni! \nPredlažemo brisanje ove odredbe!\n\nČlanak 4, točka 1d:\n\nsustav sunčanih kolektora, odnosno fotonaponskih modula u svrhu proizvodnje toplinske, odnosno električne energije bez mogućnosti predaje u mrežu;\n\nKOMENTAR I PRIMJEDBA:\n\nFN moduli za proizvodnju električne energije su bazično i prevedeno elektrane za proizvodnju električne energije (kao što je i termoelektrana, hidroelektrana itd). Svaka elektrana mora imati mogućnost sigurnog isklopa, osiguranu zaštitu od požara nje same kao i građevina na/u kojoj se nalazi. Moraju se osigurati i ostali parametri važni za elektroenergetski sustav. \nU ovom slučaju, ugradnja elektrane na građevinu koja može biti neispravna, izazvat će u najboljem slučaju požar i kvarove na samoj građevini a u najgorem slučaju i smrtne slučajeve. \nBrisanjem potrebe ishođenja uporabne dozvole, vi direktno potičete nemar u izvedbi i nemogućnost kontrole rada elektrane. Praksa u republici hrvatskoj je pokazala da samo kontrola donosi rezultate kvalitete i sigurnost. \nProbati ću rezimirati: elektrana (bilo koje vrste) proizvodi električni napon. Količina struje ovisi o trošilima i kvaliteti ugrađene instalacije. Loša kvaliteta instalacije u ili na koju se ugrađuje elektrana izazvati će toplinska naprezanja kabela ili točaka spoja, mehaničke sile kod kvarova ili kratkih spojeva a da ne spominjemo i električne udare! Bez kontrole direktno ugrožavate osobe koje borave u takvim građevinama.\nPredlažemo brisanje ove odredbe!\n\n\n\n\n\n\n\n\nČlanak 5, točka 4:\n\nNa postojećoj zgradi ili građevnoj čestici postojeće zgrade kojima se ugrađuje, odnosno gradi dizalo\n\nKOMENTAR I PRIMJEDBA:\n\nKoja je razlika između nove i postojeće građevine kod ugradnja dizala? Dizalo je element koji mora imati određene certifikate i ispitivanja od strane ovlaštene osobe. Znači, kad postoji nova građevina, dizalo treba biti ispitano, certificirano i sigurno, a kad je postojeća građevina a ugrađuje se novo dizalo ovo nije potrebno? \nPredlažemo brisanje ove odredbe!\n\nČlanak 5, točka 11:\n\nNa postojećoj građevini priključenoj na elektroenergetsku mrežu kojim se postavlja sustav fotonaponskih modula u svrhu proizvodnje električne energije s pripadajućim razdjelnim ormarom i sustavom priključenja na javnu mrežu za predaju energije u mrežu;\n\nKOMENTAR I PRIMJEDBA:\n\nKoja je razlika između nove i postojeće građevine kad imate elektranu?\nFn moduli za proizvodnju električne energije su bazično i prevedeno elektrane za proizvodnju električne energije (kao što je i termoelektrana, hidroelektrana itd). Svaka elektrana mora imati mogućnost sigurnog isklopa, osiguranu zaštitu od požara nje same kao i građevina na/u kojoj se nalazi. Moraju se osigurati i ostali parametri važni za elektroenergetski sustav. \nU ovom slučaju, ugradnja elektrane na građevinu koja može biti neispravna, izazvat će u najboljem slučaju požar i kvarove na samoj građevini a u najgorem slučaju i smrtne slučajeve. \nBrisanjem potrebe ishođenja uporabne dozvole, vi direktno potičete nemar u izvedbi i nemogućnost kontrole rada elektrane. Praksa u republici hrvatskoj je pokazala da samo kontrola donosi rezultate kvalitete i sigurnost. \nProbati ću rezimirati: elektrana (bilo koje vrste) proizvodi električni napon. Količina struje ovisi o trošilima i kvaliteti ugrađene instalacije. Loša kvaliteta instalacije u ili na koju se ugrađuje elektrana izazvati će toplinska naprezanja kabela ili točaka spoja, mehaničke sile kod kvarova ili kratkih spojeva a da ne spominjemo i električne udare! Bez kontrole direktno ugrožavate osobe koje borave u takvim građevinama. Ovdje još ugrožavate i sve osobe koje rukuju elektroenergetskim sustvom. Vi mislite da će bilo koja pravna osoba primiti električnu energiju u svoj sustav a da nije provjereno? Da će direktno ugroziti svoje osoblje i opremu? Vi ovim tim pravnim osobama direktno ugrožavate i mrežu i osobe jer im brišete mogućnost kontrole!\nPredlažemo brisanje ove odredbe!\n\n\n\n\n\n\n\nČlanak 5, točka 12:\n\nNa postojećoj građevini kojim se postavlja sustav fotonaponskih modula u svrhu proizvodnje električne energije za potrebe te građevine bez mogućnosti predaje energije u mrežu\n\nKOMENTAR I PRIMJEDBA:\n\nKoja je razlika između nove i postojeće građevine kad imate elektranu?\nFn moduli za proizvodnju električne energije su bazično i prevedeno elektrane za proizvodnju električne energije (kao što je i termoelektrana, hidroelektrana itd). Svaka elektrana mora imati mogućnost sigurnog isklopa, osiguranu zaštitu od požara nje same kao i građevina na/u kojoj se nalazi. Moraju se osigurati i ostali parametri važni za elektroenergetski sustav. \nU ovom slučaju, ugradnja elektrane na građevinu koja može biti neispravna, izazvat će u najboljem slučaju požar i kvarove na samoj građevini a u najgorem slučaju i smrtne slučajeve. \nBrisanjem potrebe ishođenja uporabne dozvole, vi direktno potičete nemar u izvedbi i nemogućnost kontrole rada elektrane. Praksa u republici hrvatskoj je pokazala da samo kontrola donosi rezultate kvalitete i sigurnost. \nProbati ću rezimirati: elektrana (bilo koje vrste) proizvodi električni napon. Količina struje ovisi o trošilima i kvaliteti ugrađene instalacije. Loša kvaliteta instalacije u ili na koju se ugrađuje elektrana izazvati će toplinska naprezanja kabela ili točaka spoja, mehaničke sile kod kvarova ili kratkih spojeva a da ne spominjemo i električne udare! Bez kontrole direktno ugrožavate osobe koje borave u takvim građevinama.\nPredlažemo brisanje ove odredbe!\n\nČlanak 5, točka 14:\n\nNa postojećim instalacijama javne rasvjete u svrhu poboljšanja njihove energetske učinkovitosti\n\nKOMENTAR I PRIMJEDBA:\n\nOva odredba ima smisla samo s modifikacijom. Izrazito često se ovo zloupotrebljava na način da se ugrađuju dodatni stupovi javne rasvjete, dodatne svjetiljke, režu se stupovi i na ta mjesta samo varenjem montiraju razni rabljeni stupovi a ugradi se neka svjetiljka upitne energetske efikasnosti itd.\n\nPredlažemo da se ova odredba modificira na sljedeći način:\n\nNa postojećim instalacijama javne rasvjete u svrhu poboljšanja energetske učinkovitosti samo u dijelu ugradnje novih svjetiljaka uz zadržavanje temeljnih svojstava građevine ( poglavito mehaničke stabilnosti i zaštite od požara). \n\n\n\n\n\n\nČlanak 5, točka 19:\n\nNa razvodu električne ili komunikacijske mreže, vodovoda, odvodnje i drugih cjevovoda te rasvjete, uključujući stupove za rasvjetu, elektrifikaciju i video nadzor na građevnoj čestici ili u obuhvatu zahvata u prostoru postojeće građevine (kampu, golf igralištu, ribnjaku i sl.);\n\nKOMENTAR I PRIMJEDBA:\n\nOva odredba znači kad je nešto postojeće, možemo sve uraditi, sve ugraditi, nema kontrole a kako je urađeno, to nije bitno, ova instalacija ne može izazvati štetu i ozljede ili smrt a kod novih građevina ista instalacija može izazvati smrtne slučajeve!\n\nNema razlike u novim i postojećim građevinama gdje se ugrađuju nove instalacije! Potreba je da imamo kvalitetne i sigurne instalacije, bez obzira bile građevine nove ili postojeće!\nPredlažemo brisanje ove odredbe!"]
[4,"Hrvatski Telekom d.d. ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ",{"$cut":{"chars":19495,"head":"Nastavno na javnu raspravu otvorenu od strane Ministarstva graditeljstva i prostornog uređenja o prijedlogu Pravilnika o izmjenama i dopunama Pravilnika o jednostavnim i drugim građevinama i radovima  (dalje: Pravilnik)  Hrvatski Telekom d.d. (dalje: HT) koristi priliku iznijeti izazove s kojima se susreće prilikom izgradnje elektroničke komunikacijske infrastrukture (dalje: EKI) te navesti prijedloge rješenja kojima bi se gradnja EKI ubrzala i pojednostavila, slijedom čega predlažemo predmetne prijedloge obuhvatili izmjenama i dopunama Pravilnika.\n\nUvodno skrećemo pažnju da je, sukladno članku 3. Zakona o elektroničkim komunikacijama (dalje: ZEK), gradnja elektroničkih komunikacijskih mreža i infrastrukture proglašena od interesa za Republiku Hrvatsku.\nUpravo elektroničke komunikacijske mreže nove generacije, podobne za pružanje širokopojasnih usluga velikih brzina, važan su čimbenik za dostizanje ciljeva Digitalne Agende 2020, a pokrivenost 5G mrežama u svim urbanim područjima i na svim najvažnijim kopnenim prometnim pravcima do 2025. jedan je od tri strateška cilja Europske Unije . \n\nOstvarenje navedenih ciljeva ključan je preduvjet za razvoj digitalizacije hrvatskog društva, poboljšanje kvalitete života građana kroz širu dostupnost i povećanje digitalnih javnih usluga te za jačanje gospodarstva. \nNaime, povećanje korištenja širokopojasnih usluga od 10% dovodi do povećanja BDP-a za 1-1,5% , a predviđa se i da prihodi od uspješno uvedene 5G tehnologije u svijetu dosegnuli 225 milijardi eura u 2025. godini. Također, koristi od uvođenja 5G tehnologije u četiri ključna industrijska sektora mogla bi doseći 114 milijardi eura godišnje .\n\nPreduvjet za omogućavanje uvođenja 5G tehnologije, naprednih širokopojasnih usluga i digitalizaciju društva upravo je prepoznavanje važnosti brže i jednostavnije izgradnje elektroničkih komunikacijskih mreža novih generacija podobnih za ostvarenje navedenih ciljeva, a što je prepoznato i Rezolucijom Europskog Parlamenta od 1. lipnja 2017. o internetskoj povezivosti za rast, konkurentnost i koheziju: europsko gigabitno društvo i 5G (2016/2305(INI)).\n\nKako bi se omogućio brži i učinkovitiji postupak izgradnje EKI, a time i ostvarenje nacionalnih ciljeva te ciljeva Europske Unije, potrebno je za pojedine građevine i radove koji ne predstavljaju značajne zahvate u prostoru predvidjeti blažu regulaciju u izgradnji i/ili izvođenju radova. \n\nU tom smislu predlažemo da se kroz Pravilnik predvide odredbe koje će investitorima u EKI omogućiti bržu i efikasniju gradnju, a kako pojašnjavamo u nastavku.\n\na) Definirati sastavnice EKI i njihov pravni tretman \nVažeći propisi o gradnji ne poznaju temeljne sastavnice EKI, iako je praksa pokazala da određeni dijelovi EKI zahtijevaju prepoznavanje te uređenje njihovog pravnog tretmana. \nU svrhu olakšanja i ubrzanja postupka gradnje EKI te kako bi se pravno definirale u praksi prepoznate sastavnice EKI, predlažemo: \n\n(i) jasnije definirati radove na priključku kojima se postojeća građevina priključuje na EKI \n\nIako je člankom 3. stavkom 1. točkom 5. postojećeg Pravilnika propisano je da se radovi na priključku kojima se postojeća građevina priključuje na EKI mogu izvoditi bez građevinske dozvole i glavnog projekta, pojam priključak nije definiran te zbog toga u praksi dolazi do neujednačenog postupanja građevinskih inspektora, nadležnih lokalnih tijela ili javnopravnih tijela prilikom ishođenja potrebnih potvrda/suglasnosti. Često se od investitora traži, iako nije potrebno po postojećem Pravilniku, ishođenje građevinske dozvole za priključenje postojeće zgrade ili druge građevine na postojeću infrastrukturnu građevinu (kabelsku kanalizaciju). Navedeno neopravdano otežava investitoru radove na priključku zbog obveze ishođenje dokumentacije koja za takvu vrstu radova nije propisana. \nKako bi se izbjegle ovakve nedoumice u praksi, predlažemo u članak 3. stavak 1. točku 5. Pravilnika uvrstiti definiciju priključka te, s tim u vezi, izmijeniti predmetnu točku Pravilnika na sljedeći način: \n„5. Na priključku kojim se postojeća građevina priključuje na infrastrukturn"}}]
[5,"Hrvatska akademska i istraživačka mreža - CARNET","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Zahtjev se odnosi na postojeće građevine u kojem javne ustanove obavljaju djelatnost odgoja i obrazovanja sukladno važećim propisima, a u kojima su izvedeni sustavi i instalacije elektroničke komunikacijske mreže i infrastrukture. Kako je radi današnjeg stupnja brzog razvoja tehnologije potrebno redovito poboljšavati navedene sustave, a kao osnovu uspješnog poslovanja javnih ustanova koje obavljaju djelatnost odgoja i obrazovanja, predlažemo da se u Pravilniku jasno i jednoznačno navede koje radove je i uz koje uvjete dopustivo izvoditi prema Pravilniku, a bez ishođenja uporabne dozvole.\n\nElektronička komunikacijska mreža se značajno tehnološki mijenja te je u građevinama često potrebno provoditi održavanja i unaprjeđivanja navedenih instalacija i sustava više puta u životnom vijeku građevine. Imperativ je digitalizacija društva i primjena novih tehnologija, dok se postojećom zakonskom regulativom ovi procesi usporavaju. Tehnologija se toliko mijenja da nužne zahvate u građevinama u kojima javne ustanove obavljaju djelatnost odgoja i obrazovanja nije moguće izvesti doslovno održavajući postojeće instalacije i sustave, stoga predlažemo da se održavanje i unaprjeđivanje elektroničke komunikacijske mreže definiraju kroz ovaj Pravilnik, a bez ishođenja uporabne dozvole.\n\nU tu svrhu, predlažemo da se u Pravilniku o izmjenama i dopunama Pravilnika predvidi kao iznimka od obveze izdavanja uporabne dozvole za održavanje i poboljšavanje elektroničke komunikacijske mreže i infrastrukture u građevinama u kojem javne ustanove obavljaju djelatnost odgoja i obrazovanja."]
[6,"Hrvatske autoceste d.o.o.","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Dopuna: U članku 4. dodati nove točke koje glase:\n24. Cestovni portali za smještaj prometnih znakova i opreme uključujući znakove i opremu\n25. Cestovna rasvjeta"]
[7,"Udruga \"Sindikat biciklista\"","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Napomena: Udruga \"Sindikat biciklista\" unosi ove komentare u dogovoru s i u ime Koordinacijskog tijela za razvoj cikloturizma RH kojeg je član.\nOpćenito treba potaknuti uspostavu sigurne infrastrukture za biciklistički promet. Hrvatska u tom pogledu značajno zaostaje  za ostalim razvijenim državama EU. Jednim dijelom tome doprinosi i regulativa koja je također neusklađena s ostalim EU državama. Jednostavnija regulativa (dobar primjer je Slovenija) značajno bi doprinijela bržoj uspostavi sigurne infrastrukture. Prijedlozi neznatnih modifikacija sa značajnim utjecajem nalaze se u komentrima uz pojedine formulacije u člancima 2 i 4."]
[8,"DALIBOR DANGUBIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Čl. 4. st. 20.  Parkiralište na građevnoj čestici postojeće građevine ili na drugom zemljištu s uređenim pristupom\nNedorečeno, o kakvom parkiralištu se radi, dali je to privatni parking u sklopu građevine, javno parkiralište...uređeni pristup u kojem obliku, dali je to planski definiran kolni pristup ili u obliku završne obrade. Što sa infrastrukturom koja je potrebna za parkiralište, kao što je javna rasvjeta ili oborinska odvodnja koje se izvode u sklopu parkirališta, a za navedene radove nije potrebna uporabna dozvola, pa prema tome i uvjeti jpt. \n\nČl. 2. st. 5. Pješačka i biciklistička staza\nnedorečeno..na koje staze se odnosi, dali samo izdvojene van naselja ili i za staze uz postojeće prometnice..ovako ispada za sve, a onda neznam ćemu pravilnik o biciklističkoj infrastrukturi i drugi pravilnici/zakoni, ako je ove radove moguće izvoditi bez projekta..ko će definirati min. širinu, poprečne i uzdužne nagibe, usklađenost za osobe sa smanjenom pokretljivošču."]
[9,"MIRJANA KRSNIK","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Čl. 2. st.1. točka 18. al. b ) – nadstrešnica za sklanjanje stoke... nedorečeno, usprkos činjenici da se Pravilnik već toliko puta mijenjao, ta alineja nije doživjela svoju promjenu ( dopunu, pojašnjenje ):\nDa li se ta građevina odnosi jednako na izvan građevinsko područje i na unutar građevinsko područje?\nNekakav limit veličinom, površinom, jer se u praksi pod ovakav zahvat htjela „provući“ npr. građevina raspona od 10 m, za koju bi  zapravo trebala i revizija, ali se pozivom na ovu alineju želi izbjeći sve ?\n\nČl. 6.  st. 1. - Kojom logikom su se odredile građevine i radovi za koje je/nije potrebna uporabna dozvola ?\n\nDa li ona uopće postoji s obzirom da kriterij obavljanja djelatnosti i/ili upisa u katastar više nije (nužno) kriterij potrebitosti uporabne dozvole ?\nZašto su točke 1. i 2. čl. 5. Pravilnika ostale pod obavezom uporabne dozvole, a time i potvrde javnopravnih tijela na glavni projekt po kojem se grade (izvode radovi )?\nNpr. zahvat nove međukatne konstrukcije na postojećoj građevini sada podliježe uporabnoj dozvoli jer isti predstavlja rad iz čl. 5. točke 1. Pravilnika ?\nZašto nakon toga treba uporabna dozvola i potvrde JPT na glavni projekt ?\nŠto uopće JPT mogu reći na takav zahvat glede svojih posebnih uvjeta /potvrda ?\nKoja bi to JPT tijela teoretski uopće mogla dati svoje posebne uvjete i sudjelovati u potvrđivanju glavnog projekta kod izmjene međukatne konstrukcije unutar postojeće zgrade ?\nZar glavni projekt svojim sadržajem kontrole i osiguranja kvalitete, uz ovlaštenog izvođača i nadzornog inženjera ne može kvalitetno riješiti zahvat bez potrebe uporabne dozvole ?\nZašto je po tom pitanju sada stroži kriterij ?\nŠto se time štiti i kontrolira ?\n\nČL. 6. st. 2. – uskladiti sa čl. 6. st. 1. posebice glede čl. 5.a\nDa li za išta iz čl. 5.a treba uporabna dozvola – proturječno u čl. 6. st. 1. i čl. 6. st. 2\n\nČl. 6. st. 6. – Primjena od 24. 10. 2019. godine ? \nRetroaktivnost ? Kako je to moguće ?\n\nČl. 7. – nejasan odnos između točke 1. i točke 2 ?\nIma li razlike ?\nZar točka 2. nije sadržana u točki 1. ? \nJer, iz jedne i druge točke se zaključuje da projekt uklanjanja nije potreban gdjegod nema posebnih uvjeta, pa čak i ako ima uvjeta priključenja ? \n\nMirjana Krsnik dipl. ing. građ.\nViša građevinska inspektorica\nREPUBLIKA HRVATSKA\nDRŽAVNI INSPEKTORAT\nPODRUČNI URED RIJEKA\nISPOSTAVA PAZIN\n52000 Pazin, Prolaz Frana Matejčića 8"]
[10,"Ante Alivojvodić","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Zadnja izmjena pravilnika 98/19 izazvala je značajan problem energetskoj obnovi zgrada i općenito obnovi pročelja glede projektne dokumentacije stavljanjem obaveze ishođenja posebnih uvjeta. S obzirom da primjena termo izolacijskih materijala dijelom utječe na reakciju u slučaju požara, ispada da treba zatražiti posebne uvjete MUPa. Da bi vidjeli što MUP traži, zatražio sam uvjete za jedan projekt. Procedura traje čak 5 tjedana da bi na kraju primili kratki odgovor: «Sve mjere zaštite od požara projektirati u skladu s važećim hrvatskim propisima i normama, izraditi prikaz mjera z.o.p. te za svaku mjeru navesti odredbu propisa», kao da inače ne radimo prema propisima. Ne znam koliko im tek treba da izdaju potvrdu na glavni projekt.\n\nVećina zgrada sagrađena prije donošenja propisa prema kojima se zgrada dijeli na požarne sektore, nikako ne odgovara danas važećim propisima i normama, pa je prikazivanje mjera zaštite od požara nema smisla. Jedino što ima smisla je ono što se već zna i radi, a to je da se ovisno o visini zgrade primjeni nezapaljivi materijal, ili izvedu barijere od nezapaljivog materijala. Čitava dugotrajna procedura nema smisla samo radi toga. Uskoro je najavljen novi natječaj za energetsku obnovu stambenih zgrada, a niti jedan projekt nema takvu suglasnost. Odredbe izmjene pravilnika 98/19 onemogućavaju projektante da dadu izjavu u vezi potrebnih suglasnosti traženu u natječaju. Do sada je suglasnost trebala jedino za nepokretna kulturna dobra ili zgrade u zaštićenim zonama i ishodila se relativno brzo u 2 do 3 tjedna bez obaveze prethodnih posebnih uvjeta. Također nema svrhe da se za zgrade koje su poboljšale energetsku učinkovitost traži uporabna dozvola, kako proizlazi iz uvedenog čl.6. zadnje dopune pravilnika."]
[11,"HŽ INFRASTRUKTURA d.o.o.","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Predlažemo da se u Pravilniku unese izmjena u članku 4, brisanje postojeće točke 9. i dodavanje nove točke 9.:\n\n9. Građevine i oprema namijenjena za prometno-upravljački i signalno-sigurnosni infrastrukturni podsustav za željezničku infrastrukturu i to:\na) Građevine i oprema signalno-sigurnosnog i prometno-upravljačkog infrastrukturnog podsustava\nb) građevine za smještaj unutrašnje opreme uređaja prometno-upravljačkog i signalno-sigurnosnog infrastrukturnog podsustava, građevinske (bruto) površine do 12 m² i visine do 3,2 m mjereno od najnižeg dijela konačno zaravnanog i uređenog terena uz pročelje do najviše točke građevine"]
[12,"MARKO MLINARIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ","Ovaj pravilnik redovno doživljava izmjene i dopune barem dva puta godišnje, no unatoč tome nikad se izmjena i dopuna nije dotakla pitanja smještaja i lokacije građevina za koje nije potrebno ishoditi akte. \nPrava dva članka koja u biti definiraju sve (\"PRAVILNIK O JEDNOSTAVNIM I DRUGIM GRAĐEVINAMA I RADOVIMA\nČlanak 1.\n(1) Ovim se Pravilnikom određuju jednostavne i druge građevine i radovi koji se mogu graditi, odnosno izvoditi bez\ngrađevinske dozvole u skladu s glavnim projektom i bez glavnog projekta, građevine koje se mogu uklanjati bez projekta\nuklanjanja te se propisuje obveza prijave početka građenja i stručni nadzor građenja tih građevina, odnosno izvođenja\nradova.\n(2) U projektiranju i građenju građevina te izvođenju radova iz stavka 1. ovoga članka investitor, projektant i izvođač\ndužni su pridržavati se svih propisa i pravila struke koji se odnose na njihovo građenje te se iste ne smiju projektirati,\ngraditi, odnosno izvoditi ako je to zabranjeno prostornim planom ili na drugi način protivno prostornom planu.\") u praksi ostaju zanemarena od strane investitora. Stranke čuju samo da se može gradtiti, ali vrlo lako previde \"u skladu s prostornim planom\". Rezultat toga su brojne izgrađene nadstrešnice i građevine na lokacijama koje nisu u skladu s prostornim planom, zapravo nelegalne. Problem se javlja kod geodetskih izmjera gdje se takve građevine evidentiraju u katastru i zemljišnoj knjizi, a na temelju potvrde da ne treba akt, dok nitko ne pita i kontrolira što je izgrađeno i gdje. U skladu s navedenim, smatram da bi uredi za graditeljstvo u svakom slučaju trebali izdavati potvrdu o mogućnosti izgradnje ovakvih građevina i to prije  njihove izgradnje koja bi se trebala temeljiti na geodetskom snimku/kopiji plana i nekakvom idejnom rješenju o veličini i lokaciji građevine. Nešto kao stare lokacijske dozvole/informacije na kojima je bilo naznačeno gdje i što se može graditi. Smatram da je to nužno uvesti u ovu izmjenu pravilnika i to posebno za   jednostavne i druge građevine i radove koji se mogu graditi, odnosno izvoditi bez građevinske dozvole i bez glavnog projekta."]
[13,"Regionalna VPP udruga","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 1.","Ovo ste tako smotali sve da ni dr.iur.ne bi razaznao o čemu je riječ pa ćemo staviti dodatni komentar na postojeći Članak jer ga drukčije nismo mogli navesti:\nČlanak 4. \nBez građevinske dozvole, a u skladu s glavnim projektom može se graditi: 1. Pomoćna građevina koja se gradi na građevnoj čestici postojeće zgrade, odnosno na građevnoj čestici zgrade za koju postoji akt kojim se odobrava građenje, za potrebe te zgrade i to: a) pomoćna zgrada koja ima jednu etažu do 50 m² tlocrtne površine b) podzemni i nadzemni spremnik goriva zapremine do 10 m³.\n\nPrijedlog:\nDa se za mali spremnik UNP-a vrati prijašnja praksa izrade Idejnog projekta za postavljanje malog spremnika UNP-a i da Odobrenje za korištenje izdaje inspekcija MUP-a sukladno Zakonu o zapaljivim tekućinama i plinovima NN 108/95 i 56/10. Izrada glavnog projekta podiže cijenu projektne dokumentacije i izrada duže traje zbog izrade projekta od više projektanata prema strukama glavnog projekta."]
[14,"Regionalna VPP udruga","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Izmjena i dopuna članka Čl.2  alineja 10. koji glasi:\n„Skladište boca za ukapljeni naftni plin na građevnoj čestici postojeće benzinske postaje, ili postojećeg trgovačkog centra ili druge postojeće građevine namijenjene maloprodaji; \nDODATI: samostojeća punionica kamp boca do 5kg punjenja u kampovima i postojećim objektima turističke namjene, te postojećim građevinama namijenjenim maloprodaji sukladno projektu smještaja jedinice u prostoru.“"]
[15,"Josko Stella","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Pod Članak 2. stavak (2) dodati: \n-Standardizirana biciklistička odmorišta do 12m2 \n-Punionice za električne bicikle i druga vozila snage do 15kW"]
[16,"Josko Stella","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Pod Članak 2. stavak (1) dodati: \n-Standardizirana biciklistička odmorišta do 12m2 \n-Punionice za električne bicikle i druga vozila snage do 15kW"]
[17,"Biciklistički savez SDŽ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Pod Članak 2. stavak (2) dodati: \n-Biciklistička odmorišta i zakloništa do 10m2 \n-Punionice za električne bicikle i druga vozila snage do 21kW"]
[18,"Biciklistički savez SDŽ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Pod Članak 2. stavak (1) dodati: \n-Biciklistička odmorišta i zakloništa do 10m2 \n-Punionice za električne bicikle i druga vozila snage do 21kW"]
[19,"Hrvatska komora arhitekata","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Komentar:\nPredlažemo da se izrada glavnog projekta za izvođenje radova izvanrednog održavanja navede kao zasebna točka članka 5.:\n„1.a.\nNa postojećoj građevini kojima se otklanjaju posljedice izvanrednih događaja,  kojima se ne mijenja usklađenost te građevine s lokacijskim uvjetima u skladu s kojima je izgrađena te se ne mijenjaju  tehničko rješenje građevine i ispunjavanje  temeljnih  zahtjeva za građevinu.\nIznimno, ovisno o vrsti izvanrednog događaja,  radovima izvanrednog održavanja za koji se izrađuje glavni projekt prema ovom Pravilniku, može se pristupiti bez odgode, i prije izrade glavnog projekta.“ \nObrazloženje:\nGlavni projekti iz članka 5. točka 1. trebaju ishoditi posebne uvjete i  potvrde javnopravnih tijela, prijavu radova, tehnički pregled i uporabnu.\nNova odredba je ustvari usklađenje Pravilnika o jednostavnim i drugim  građevinama i radovima s Pravilnikom o održavanju  građevina, „Narodne novine“ broj 122/14 i 98/19.\nNova odredba članka 5. točka 1. suprotna je  Zakonu o gradnji „Narodne novine“ broj 153/13, 20/17 i 39/19, u kojemu se člankom 130. dozvoljava hitno otklanjanje nedostataka u izvanrednim situacijama, i to u skladu s aktom na temelju kojeg je građevina izgrađena. I Pravilnik o održavanju građevina člankom 15. stavak 4.  dozvoljava da se, iznimno, radovima pristupi bez odgode.\nIzvanrednim radovima održavanja uzrok mogu biti  samo izvanredni događaji, te ukoliko se izvedbi radova mora pristupiti bez odgode to je moguće samo na temelju projekta po kojemu je zgrada izgrađena. \nIzvanredno održavanje ne dopušta čekanje da se izradi projekt u skladu s trenutno važećim propisima jer to podrazumijeva dulji vremenski period (izrada projekta, uvjeti s rokom 15 dana, potvrde s rokom 15 dana, prijava 8 dana prije izvođenja radova i drugo)."]
[20,"Udruga \"Sindikat biciklista\"","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Članak 2, stavak (3), prijedlog: dodati broj 3 kako slijedi:\n3. Pješački i biciklistički most na stazi iz članka 2. stavka 1. točke 5. ovoga Pravilnika, do 10,00 m raspona u skladu s tipskim projektom za kojega je doneseno rješenje na temelju članka 77. Zakona o gradnji ili tehnička ocjena sukladno posebnom zakonu."]
[21,"Udruga \"Sindikat biciklista\"","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Članak 2, stavak (3), broj 1. - prijedlog: dodati u tekst tipske pješačke i biciklističke mostove kako slijedi:\n1. Kiosk i druga građevina gotove konstrukcije (uključujući tipske pješačke i biciklističke mostove) tlocrtne površine do 15 m², u skladu s tipskim projektom za kojega je doneseno rješenje na temelju članka 77. Zakona o gradnji ili tehnička ocjena sukladno posebnom zakonu;"]
[22,"Udruga \"Sindikat biciklista\"","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Članak 2, stavak (2), prijedlog: dodati broj 7 kako slijedi\n7. Pješački i biciklistički most na stazi iz članka 2. stavka 1. točke 5. ovoga Pravilnika, do 10,00 m raspona u skladu s tipskim projektom za kojega je doneseno rješenje na temelju članka 77. Zakona o gradnji ili tehnička ocjena sukladno posebnom zakonu."]
[23,"Udruga \"Sindikat biciklista\"","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","Članak 2, stavak (2), broj 1, prijedlog: dodati i tipske pješačke i biciklističke mostove\n1. Kiosk i druga građevina gotove konstrukcije (uključujući tipske pješačke i biciklističke mostove) tlocrtne površine do 15 m² u skladu s tipskim projektom za kojega je doneseno rješenje na temelju članka 77. Zakona o gradnji ili tehnička ocjena sukladno posebnom zakonu;"]
[24,"ALEN RENDULIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","U članku 5. točka 8., potrebno je na kraju dodati riječ: optički kabel, pa novi tekst glasi:\nNa postojećoj građevini kojim se postavlja elektronička komunikacijska oprema (antenski prihvat, optički kabel);\nOBRAZLOŽENJE:\nBudući da se očekuje odnosno već su počeli zahtjevi nekih operatera koji žele samo bez pitanja i rješenja za cijelu zgradu uvesti optičke kablove po zgradama, potrebno je samo uz cjelokupno sagledavanje svih postojećih i budućih instalacija, tj. uz izradu Galvnog projekta, dozvoli i rješiti pitanje ugradnje, odnosno cjelokupnih instalacija optičkog kabela po zgrada."]
[25,"ALEN RENDULIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 2.","U članku 5. točki 5. potrebno je na početku dodati riječ \"Izvanrednog\", pa tekst glasi:\nIzvanrednog održavanja, hitnih popravaka ili nužnih popravaka zajedničkih dijelova i uređaja\nzgrade ili posebnih dijelova zgrade, propisani posebnim propisom kojim se uređuju pitanja\nnamjene sredstava zajedničke pričuve radi održavanja zgrada u suvlasništvu, kojima se\nutječe na način ispunjavanja temeljnih zahtjeva za građevinu mehaničke otpornosti i\nstabilnosti ili sigurnosti u slučaju požara;\n\nObrazloženje.\nKako je sada definirano, moglo bi se reći da je za radove Redovnog održavanja, moguće izvoditi bez građevinske dozvole, ali u skladu s Glavnim projektom, što svakako za redovno održavanje nema smisla."]
[26,"ROBERT BRLEK","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Potrebno dodati ugradnju dizala, pokretnih stuba i ostalo što je prije spadalo u skupinu H.\nDizala i poketne stube ugrađuju / sklapaju  školovani, educirani ljudi sa velikim iskustvom u tom području koje je vrlo specifično.\nDo sada je voditelj radova mogao biti el. teh. ili stroj. teh. sa položenim stručnim ispitom za sudionika u gradnji.i 10 god rada u struci. Naše radove nadziru elektro i strojarski nadzorni inženjer i odgovorni smo gl. ing gradilišta koji supotpisuje našu pisani izjavu izvođača. Nakon ugradnje opreme i što su stvoreni tj . odrađeni svi radovi potrebni za pozitivno mišljenje dizalo ili eskalatora, itd.. iz bivše skupine H opremu ispituje prema EU regulativi akreditirana ustanova koja izdaje certifikat da dizalo ili ostalo zadovoljava propisano te se može se staviti na tržište. do sada zbog uske povezanosti opreme sa elektro i strojarskim radovima imenovali smo i pratili zajedno dva voditelja radova jedan za elektro i drugi za strojarski dio. u ovom tenutku na tržište se stavljaju 90% i više tipskih dizala i pokretnih stuba koji posjeduju tipski certifikat i ispitana su prema svim regulativama EU. na objektu se radi samo sklapanje opreme koja je naručena za određene dimenzije okna i broj katova. Naravno da projektant dizala usklađuje narudžbu opreme prema požarnom elaboratu građevine, ostalim zahtjevima građevine i takvo se isporučuje. Nakon ugradnje/ sklapanja radi se tehnička dokumentacija i oprema se ispituje prema protokolu EU od strane ovlaštene ustanove koja izdaje dozvolu za rad ukoliko zadovoljava neovisno o stupnju dovršenosti objekta i uporabnoj dozvoli građevine. Uglavnom ono što sam vam želio približiti da je to oprema koja se vadi iz kutija pripremljena te sklapa na objektu i možemo ju usporediti sa nekim jednostavnim kučnim uređajem ili klimom npr. Hvala na razumijevanju"]
[27,"Regionalna VPP udruga","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","OPĆI NEDOSTATAK \nPravilnik o jednostavnim i drugim građevinama i radovima (NN 112/17 i 34/18) je u suprotnosti sa Zakonom o zapaljivim tekućinama i plinovima NN 108/95 i 56/10. koji tu problematiku vidi na drugi način.\nUVID U TEKST NAVEDENOG ZAKONA:\n\n\"IV. UVJETI GRAĐENJA \nČlanak 11. \n(1) Građevine i postrojenja u kojima se obavlja skladištenje i promet zapaljivih tekućina i/ili plinova moraju se graditi na sigurnosnoj udaljenosti.\n(2) Posebne uvjete građenja iz područja zaštite od požara i eksplozije u postupku izdavanja lokacijske dozvole za gradnju građevina i postrojenja iz stavka 1. ovoga članka utvrđuje nadležna policijska uprava.\n(3) Kada lokacijsku dozvolu izdaje Ministarstvo zaštite okoliša, prostornog uređenja i graditeljstva, posebne uvjete građenja iz područja zaštite od požara i eksplozije utvrđuje Ministarstvo unutarnjih poslova.\n(4) Idejni projekt koji se odnosi na građevine i postrojenja iz stavka 1. ovoga članka, pored sadržaja utvrđenog propisima o gradnji, sadrži:\n– situacijski nacrt u odgovarajućem omjeru, a najviše u omjeru 1:500 s ucrtanim planiranim i postojećim građevinama, postrojenjima, prometnicama, ogradama i sl., te predviđenim sigurnosnim udaljenostima i zonama opasnosti u tri dimenzije,\n– popis vrsta i količina zapaljivih tekućina i/ili plinova koji se namjeravaju skladištiti ili s kojima će se obavljati promet,\n– tehnički opis planirane građevine i/ili postrojenja, tehnološkog procesa i sustava za upravljanje i nadziranje sigurnog odvijanja tehnološkog procesa,\n– tehnički opis planiranih sustava, sredstava i opreme za dojavu i gašenje požara.\n(5) Kada se za skladištenje, odnosno za postavljanje postrojenja za zapaljive tekućine i/ili plinove, prema propisima o gradnji, ne izdaje lokacijska dozvola i potvrda projekta ili drugi akt o pravu građenja, nadležna policijska uprava izdat će odobrenje za skladištenje, odnosno za korištenje postrojenja za zapaljive tekućine i/ili plinove kada utvrdi da su ispunjeni uvjeti sigurnosnih udaljenosti i provedene propisima utvrđene mjere zaštite od požara i eksplozija.\n(6) Odobrenje za skladištenje odnosno za korištenje postrojenja za zapaljive tekućine i/ili plinove izdaje se na temelju uvida u tehničku dokumentaciju, dokaze kakvoće izvedenih radova, ugrađenih materijala i opreme, potrebnih ispitivanja ispravnosti, kao i neposrednog uvida na licu mjesta iz čega je razvidno da sigurnosne udaljenosti kao i druge predviđene i izvedene mjere zaštite od požara i tehnoloških eksplozija ispunjavaju propisane uvjete.\"\n\nPrijedlog:\nDa se za mali spremnik UNP-a vrati prijašnja praksa izrade Idejnog projekta za postavljanje malog spremnika UNP-a i da Odobrenje za korištenje izdaje inspekcija MUP-a sukladno Zakonu o zapaljivim tekućinama i plinovima NN 108/95 i 56/10. Izrada glavnog projekta podiže cijenu projektne dokumentacije i izrada duže traje zbog izrade projekta od više projektanata prema strukama glavnog projekta.\nNajvažnije je napisati u Pravilniku o jednostavnim i drugim građevinama i radovima da sa za mali spremnik goriva do 10m3 izrađuje Idejni projekt i da potvrdu projekta i Odobrenje za korištenje izdaje Inspekcija MUP-a.\nAko ne bude napisano da Odobrenje za korištenje izdaje Inspekcija MUP-a morat će se ishoditi Mišljenje nadležnog Ureda za graditeljstvo da li se izdaje Lokacijska ili Građevinska dozvola i da li je potrebno imenovati nadzornog inženjera, prijavu gradilišta i provesti tehnički pregled. Taj detalj je jako važan jer će smanjiti trošak i skratiti vrijeme za postavljanje i legalizaciju spremnika i njegove instalacije.\nPreporučujemo da se prije početka radova propiše ishođenje potvrde Idejnog projekta od strane Inspekcije MUP-a.\n\nOPĆI nedostatak 2\nZa skladištenje boca UNP-a u paletama i malih spremnika UNP-a moraju se na nekim lokacijama izraditi zaštitni vatrootporni zidovi. Za palete s bocama UNP-a i spremnike goriva do 10m3 nije potrebno ishoditi građevinsku dozvolu, a za zaštitne zidove je potrebno izraditi glavni projekt i legalizirati ga od strane ureda za graditeljstvo.\nPrijedlog 2\nDa se za zidove namjenjene ograničavanju (smanjenju) sigurnosnih udaljenosti i/ili zona opasnosti visine koju zahtjeva navedeno skladište zapaljivih plinova i tekućina izradi glavni građevinski i statički projekt bez potrebe legaliziranja istog od strane Ureda za graditeljstvo, a da odobrenje za korištenje skladišta zapaljivih plinova i tekućina izdaje isključivo nadležna inspekcija MUP-a.\nČLANAK 2. Nedostatak 3\nIako su u Pravilnik o jednostavnim i drugim građevinama i radovima (NN 112/17 i 34/18) navedeni spremnici goriva, skid jedinice, i palete s bocama UNP-a pojedine PU MUP-a zahtjevaju Mišljenje nadležnog Ureda za graditeljstvo da za konkretan projekt ne izdaju građevinsku dozvolu što uzrokuje investitoru dodatne troškove i produžuje cijeli proces do početka korištenja opreme minimalno 15 do 30 dana.\nPrijedlog 3\nDa se u Pravilniku o jednostavnim i drugim građevinama i radovima (NN 112/17 i 34/18) točno napiše da za postavljanje spremnika goriva do 10m3 i kaveze za skladištenje izrađuje samo Idejni projekt prema kojem nadležna inspekcija MUP-a izdaje Odobrenje za korištenje.\nČlanak 2. Točka 16 \nNejasna je procedura postave tipskih vjetrenjača za protumraznu zaštitu poljoprivrednih nasada sa pogonskim motorom pokretanim na UNP koji se opskrbljuju iz malog spremnika UNP-a ili sustava boca UNP-a. Takva oprema se postavlja na poljoprivrednim površinama izvan naseljenih mjesta.\nNAŠ PRIJEDLOG: Dodavanjem tipskih vjetrenjača pokretanih opremom na UNP u Pravilniku o jednostavnim i drugim građevinama i radovima (NN 112/17 i 34/18) pojednostavila bi se procedura izgradnje ekološkog sustava za zaštitu poljoprivrednih površina i nasada od mraza i poboljšala razvoj poljoprivrede i prihode države zbog većih količina poljoprivrednih proizvoda.\nPotrebno bi bilo navesti da se može postaviti tipska vjetrenjača za protumraznu zaštitu vočnjaka, vinograda i ostalih poljoprivrednih površina i nasada sa pogonskim motorom pokretanim na UNP koji se opskrbljuju iz spremnika UNP-a ili sustava boca UNP-a prema tipskom projektu i prilagodnom projektu bez potrebe ishođenja građevinske dozvole, a odobrenje za korištenje izdaje nadležna inspekcija MUP-a."]
[28,"Nela Rubin","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Molimo da napišete ispravan datum u zadnjoj alineji prijedloga čl.3, jer retrogradna primjena nije prihvaljiva a vjerojatno niti zakonita.\nOPĆI KOMENTAR na cijeli Pravilnik: molimo da se stručnoj inženjerskoj javnosti omogući uvid u autorstvo predmetnog Pravilnika, koji je unio cijeli niz nevjerojatnih problema (za opasne elektroradove tipa TS ne treba uporabna dozvola, a za zamjenu međukatne konstrukcije u stanu trebaju i javnopravni uvjeti (??koji to??) i uporabna dozvola - i posljedično, cijeli niz negativnih pojava u prostoru. Djeluje nekako kako je upravo Pravilnik o jednostavnim građevinama i radovima potaknuo i dio bespravne gradnje, a potpuno je poremećena evidencija u katastru, gruntovnicu da ne spominjem. Tko je AUTOR ovog uratka?"]
[29,"Hrvatska komora inženjera elektrotehnike","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Predlažemo da se navedenim člankom 3., u članak 6. stavak 1. Pravilnika o jednostavnim i drugim građevinama i radovima (NN broj 112/2017, 34/2018, 36/2019 i 98/2019) ne uvrste slijedeći članci i točke: \n\"(1) članak 2. točka 7., članak 3. točka 8., članak 4. točka 1. podtočka c) i podtočka d), članak 5. točke 4., točke 11., točke 12. i točke 19.“ \nPredlažemo da se članak 5. točka 14. modificira na sljedeći način:\nNa postojećim instalacijama javne rasvjete u svrhu poboljšanja energetske učinkovitosti samo u dijelu ugradnje novih svjetiljaka uz zadržavanje temeljnih svojstava građevine ( poglavito mehaničke stabilnosti i zaštite od požara). \n\nObrazloženje:\nSve građevine ili radovi namijenjeni javnoj uporabi  obvezno moraju ishoditi uporabnu dozvolu zbog opće sigurnosti u javnoj uporabi.\nPotrebno je da imati kvalitetne i sigurne instalacije, bez obzira bile građevine nove ili postojeće.\nKOMENTAR I PRIMJEDBA na članak 2. točka 7:\nIzrada projekta transformatorske stanice ili dalekovoda je izrazito kompleksan posao koji uključuje visoka specijalistička znanja. Potreba izrade kvalitetne transformatorske stanice ili dalekovoda je ista bile to za građevine za potrebe privremene građevine ili bila za neku stalnu građevinu. Ne postoji razlika u potrebi izrade kvalitetne izvedbe ili kvalitetnog projekta. Uklanjanjem obveze ishođenja uporabne dozvole i time posljedično kontrole izvedbe za navedene građevine, izlažete se izrazitoj opasnosti za opremu ili ljude koji će raditi na navedenim privremenim građevinama. Ovo je izrazito opasno i direktno ugrožavanje sigurnosti! \n\nKOMENTAR I PRIMJEDBA  na članak 3, točka 8:\nIzrada projekta transformatorske stanice je izrazito kompleksan posao koji uključuje visoka specijalistička znanja. Potreba izrade kvalitetne transformatorske stanice je ista bila ona ugrađena u novi dalekovod ili postojeći dalekovod! \nUklanjanjem kontrole izvedbe i brisanjem potrebe ishođenja uporabne dozvole direktno radite ugrožavanje opreme, ljudi koji će ju održavati i osoba koje će primati električnu energiju iz navedene transformatorske stanice!\nPredlažemo brisanje ovog prijedloga.\n\nKOMENTAR I PRIMJEDBA članak 4, točka 1. podtočka c:\nU elektrotehničkom smislu, postoje više normi izdane od strane HZN-a kao norme Republike Hrvatske a prihvaćene u Europskoj uniji koje obuhvaćaju instalacije u bazenima. U svakoj od tih normi se na više mjesta upozorava na opasnost od električne energije te na opasnost od kvarova ili neodgovarajuće opreme u bazenima na osobe koje će boraviti u bazenima. Nema u normama razlike za veličinu bazena u smislu ugradbe opreme! Električna energija i voda se ne vole tj.  voda provodi električnu energiju. Kvar na bilo kojoj opremi, neugradnja odgovarajućih elemenata zaštite, odnosno ugradnja nekvalitetne opreme nesukladne normama u prostore koje su pod vodom, može izazvati neželjene posljedice (smrtne) za boravak djece i osoba u takvim bazenima!\nPredlažemo brisanje ove odredbe!\n\nKOMENTAR I PRIMJEDBA članak 4, točka 1. podtočka d.:\nFN moduli za proizvodnju električne energije su bazično i prevedeno elektrane za proizvodnju električne energije (kao što je i termoelektrana, hidroelektrana itd). Svaka elektrana mora imati mogućnost sigurnog isklopa,  sustav zaštite od munje, osiguranu zaštitu od požara nje same kao i građevina na/u kojoj se nalazi. Moraju se osigurati i ostali parametri važni za elektroenergetski sustav. \nU ovom slučaju, ugradnja elektrane na građevinu koja može biti neispravna, izazvat će u najboljem slučaju požar i kvarove na samoj građevini a u najgorem slučaju i smrtne slučajeve. \nBrisanjem potrebe ishođenja uporabne dozvole, potiče se nemar u izvedbi i nemogućnost kontrole rada elektrane. Praksa u Republici Hrvatskoj je pokazala da samo kontrola donosi rezultate kvalitete i sigurnost. \nPredlažemo brisanje ove odredbe!\n\nKOMENTAR I PRIMJEDBA članak 5, točka 4.:\nKoja je razlika između nove i postojeće građevine kod ugradnja dizala? Dizalo je element koji mora imati određene certifikate i ispitivanja od strane ovlaštene osobe. Znači, kad postoji nova građevina, dizalo treba biti ispitano, certificirano i sigurno, a kod postojeće građevina ugrađuje se novo dizalo bez ispitivanja, certificiranja,...? \nPredlažemo brisanje ove odredbe!\n\nKOMENTAR I PRIMJEDBA članak 5. točka 11. i točka 12.:\nKoja je razlika između nove i postojeće građevine kad imate elektranu?\nFn moduli za proizvodnju električne energije su bazično i prevedeno elektrane za proizvodnju električne energije (kao što je i termoelektrana, hidroelektrana itd). Svaka elektrana mora imati mogućnost sigurnog isklopa, osiguranu zaštitu od požara nje same kao i građevina na/u kojoj se nalazi. Moraju se osigurati i ostali parametri važni za elektroenergetski sustav. \nU ovom slučaju, ugradnja elektrane na građevinu koja može biti neispravna, izazvat će u najboljem slučaju požar i kvarove na samoj građevini a u najgorem slučaju i smrtne slučajeve. \nBrisanjem potrebe ishođenja uporabne dozvole, potiče se nemar u izvedbi i nemogućnost kontrole rada elektrane. Praksa u Republici Hrvatskoj je pokazala da samo kontrola donosi rezultate kvalitete i sigurnost. \nElektrana (bilo koje vrste) proizvodi električni napon. Količina struje ovisi o trošilima i kvaliteti ugrađene instalacije. Loša kvaliteta instalacije u ili na koju se ugrađuje elektrana izazvati će toplinska naprezanja kabela ili točaka spoja, mehaničke sile kod kvarova ili kratkih spojeva a da ne spominjemo i električne udare! Bez kontrole direktno se ugrožavaju osobe koje borave u takvim građevinama, kao sve osobe koje rukuju elektroenergetskim sustavom.!\nPredlažemo brisanje ove odredbe!"]
[30,"Darija Tičinović","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","U ovom članku predlažete da se za  radove iz članka 5,točka 1 i 2 -treba ishodovati uporabna dozvola? Što bi značilo da ukoliko netko tko adaptira stan (bez obzira što ne mijenja lok.uvjete, i ne utječe na meh.otp.i stabilnost) ,ili pomakne instalaciju na drugo mjesto- treba ići na uporabnu dozvolu ?\nDok s druge strane,može se ugraditi lift, bez uporabne dozvole?! Ako lift može bez uporabne, a micanje instalacija ne može-kako će se napraviti lift bez izmicanja instalacije ( znači opet ipak uporabna ?)? \nNije mi jasna logika kompletnog članka. \nPo kojoj logici navedene točke ne podliježu izdavanju uporabne dozvole,a one koje niste naveli-podliježu.\n-\nZaključak: izbrisati kompletan novi članak 3."]
[31,"A1 Hrvatska d.o.o.","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Odredba članka 3. stavka 1. Pravilnika o izmjenama i dopunama pravilnika o jednostavnim i drugim  građevinama i radovima (dalje u tekstu: Izmjene Pravilnika) predlaže izmjenu članka 6. stavka 1. Pravilnika o jednostavnim i drugim građevinama i radovima (NN 112/2017, 34/2018, 36/2019, 98/2019 – dalje u tekstu: Pravilnik) na način da ista glasi: \n\n,,U članku 6. stavak 1. mijenja se i glasi: \n''(1) Za gradnju građevina i izvođenje radova iz članaka 2., 3., 3.a, 4. točke 1. podtočaka c) i d), točke 2., točke 3., točke 4., točke 5., točke 6., točke 7., točke 8., točke 10., točke 11., točke 12. podtočke a), točke 13., točke 14., točke 17., točke 20., točke 23., članka 5. točke 3., točke 4., točke. 5., točke 6., točke 7., točke 10., točke 11., točke 12., točke 13., točke 14., točke 15., točke 16., točke 18., točke 20., točke 21. i članka 5.a ovoga Pravilnika ne izdaje se uporabna dozvola.'' \n\nPredlaže se izmjena članka 6. stavka 1. Pravilnika na način da isti glasi: \n\n''(1) Za gradnju građevina i izvođenje radova iz članaka 2., 3., 3.a, 4. točke 1. podtočaka c) i d), točke 2., točke 3., točke 4., točke 5., točke 6., točke 7., točke 8., točke 10., točke 11., točke 12. podtočke a), točke 13., točke 14., točke 17., točke 20., točke 23., članka 5. točke 3., točke 4., točke. 5., točke 6., točke 7., točke 8., točke 9., točke 10., točke 11., točke 12., točke 13., točke 14., točke 15., točke 16., točke 18., točke 20., točke 21. i članka 5.a ovoga Pravilnika ne izdaje se uporabna dozvola.''\n\nNastavno na predložene Izmjene Pravilnika, predlažemo izmjenu i članka 6. na način da se doda novi stavak 6., a da predloženi stavak 6. postane stavak 7. \n\nPredlaže se da članak 6. stavak 6. Pravilnika glasi:\n\n,,Iznimno od stavka 5. ovog članka, kod izvođenja radova iz članka 5. stavka 1. točke 8. ovoga Pravilnika provodit će se stručni nadzor.“\n\n\nObrazloženje:\n\nU članku 5. Pravilnika propisano je da se bez građevinske dozvole, a u skladu s glavnim projektom, mogu izvoditi radovi:\n\n- na postojećoj građevini kojim se postavlja elektronička komunikacijska oprema (antenski prihvat) – stavak 1. točka 8.;\n- na postojećoj građevini kojim se postavlja najviše 3 ulična ormara ili kabineta namijenjena za smještaj elektroničke komunikacijske opreme oslonjena na tlo maksimalnih vanjskih gabarita 0,60 x 2 x 2 m – stavak 1. točka 9. \n\nPredlažemo da se i navedene kategorije radova uvrste kao iznimka od obveze ishođenja uporabne dozvole u članku 3. stavka 1. Izmjena Pravilnika.\n\nNaime, Zakon o elektroničkim komunikacijama (NN 73/08, 90/11, 133/12, 80/13, 71/14 i 72/17 – dalje u tekstu: ZEK) u članku 3. izričito propisuje da su aktivnosti vezane za elektroničke komunikacije od interesa za Republiku Hrvatsku. Ovime je hrvatskim propisima prepoznat značajan utjecaj elektroničke komunikacijske infrastrukture i druge povezane opreme (EKI) na cjelokupno društvo i dugoročan gospodarski rast. \n\nFinancijskim i administrativnim opterećivanjima djelatnosti elektroničkih komunikacija u vidu zahtjeva za ishođenjem uporabne dozvole za antenske prihvate i ulične ormare ili kabinete, a ishođenju koje dozvole prethodi i provođenje tehničkog pregleda, značajno se usporava i otežava postupak njihovog puštanja u rad, a što otežava, odnosno usporava proces razvoja elektroničkih komunikacijskih mreža i usluga.\n\nOvim prijedlozima neće biti dovedena u pitanje niti legalnost, a niti sigurnost postupka gradnje, budući da su se investitor, projektant i izvođač, prilikom projektiranja i građenja, dužni pridržavati svih propisa i pravila struke koji se odnose na građenje, a sam cilj izdavanja uporabne dozvole se već postiže drugim instrumentima koje Zakon o gradnji (NN 153/2013, 20/2017, 39/2019, 125/2019 – dalje: Zakon o gradnji) nudi. \n\nNaime, postavljanje antenskih prihvata izvodi se temeljem glavnog projekta koji mora biti izrađen sukladno uvjetima priključenja i posebnim uvjetima, koje posebne uvjete za pojedinačni antenski prihvat utvrđuje cijeli niz javnopravnih tijela prije izrade glavnog projekta sukladno primjenjivim posebnim propisima, a koja potom izrađeni glavni projekt još dodatno kontroliraju te potvrđuju njegovu usklađenost s tim uvjetima u vidu izdavanja posebnih potvrda. Kontrola postavljanja antenskih prihvata ostvaruje se i izdavanjem dozvola propisanih posebnim propisima, pa tako Ministarstvo zdravstva i Hrvatska regulatorna agencija za mrežne djelatnosti izdaju posebne dozvole za njihovu uporabu.\n\nDodatno, investitor je dužan osigurati i stručni nadzor građenja od strane osoba koje ispunjavaju stroge stručne kriterije za obavljanje tih djelatnosti, pri čemu stručni nadzor građenja ne može obavljati osoba koja je istodobno izvođač radova, odnosno osoba zaposlena kod izvođača radova. Time se osigurava objektivna kontrola, dakle nadzor odnosno kontrola izvode li se radovi na postavljanju antenskog prihvata u skladu s glavnim projektom.  \n\nStoga predlažemo da se kao instrument kontrole usklađenosti gradnje s glavnim projektom, umjesto obveze ishođenja uporabne dozvole, zadrži obveza provođenja stručnog nadzora sukladno Zakonu o gradnji i postojećem Pravilniku.\n\nOsim toga, Zakon o gradnji propisuje niz strogih sankcija ako investitor gradi bez glavnog projekta, tipskog projekta ili drugog akta ili protivno tom projektu, odnosno aktu, ako izvedbeni projekt nije u skladu s glavnim projektom, itd. \n\nDakle, uz ranije navedeno, smatramo kako su i iznosi zapriječenih novčanih kazni za spomenute prekršaje više nego dostatan mehanizam kontrole građenja, odnosno izvođenja radova sukladno prethodno sastavljenim i potvrđenim projektima i dozvolama. \n\nU odnosu na razvoj elektroničke komunikacijske infrastrukture u dijelu fiksne mreže, zakonodavac je prepoznao jednaku važnost razvoja iste paralelno s mobilnom mrežom. Za razvoj fiksne mreže neophodno je postavljanje telekomunikacijskih ormarića u cilju isporuke elektroničko komunikacijskih usluga krajnjim korisnicima. \n\nČlankom 5. stavkom 1. točkom 9. Pravilnika propisano je da se radovi na postojećoj građevini kojim se postavlja najviše 3 ulična ormara ili kabineta namijenjena za smještaj elektroničke komunikacijske opreme oslonjena na tlo maksimalnih vanjskih gabarite 0,60x2x2 m mogu izvoditi bez građevinske dozvole i na temelju glavnog projekta. Predlažemo i da navedeno ne ulazi u režim izdavanja uporabne dozvole, odnosno da bude propisano u članku 6. Pravilnika koji propisuje iznimke od obveze ishođenja uporabne dozvole.\n\nUlični ormari ne zauzimaju površinu veću od 2m2 i brža i jednostavnija gradnja istih nužna je da bi se zainteresiranim korisnicima pravovremeno omogućilo korištenje elektroničkih komunikacijskih usluga. Uzevši u obzir površinu koju isti zauzimaju, odnosno veličinu uličnih ormara i svrhu kojoj služe, nejasno je kako npr. za radove na postojećoj zgradi ili građevnoj čestici postojeće zgrade kojima se ugrađuje odnosno gradi dizalo ili na postojećoj građevini odnosno njezinoj građevnoj čestici kojim se postavlja oprema namijenjena punjenju elektromotornih vozila, bez ili s pripadajućom nadstrešnicom na kojoj su fotonaponski moduli za proizvodnju električne energije za punjenje vozila zakonodavac ne predviđa izdavanje uporabne dozvole.\n\nS druge strane, za ulične ormare koji su veličinom manji od dizala, a kojima je svrha razvoj fiksne mreže, zakonodavac i nadalje inzistira na ishođenju uporabne dozvole. \n\nStoga bi propisivanje iznimke od obveze ishođenja uporabne dozvole za antenske prihvate i ulične ormariće ili kabinete dovelo do značajnog administrativnog i financijskog rasterećenja investitora, a samim time i do ubrzanja razvoja elektroničkih komunikacijskih mreža i usluga."]
[32,"Hrvatska komora arhitekata","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Komentar:\nPredlažemo da se u Prijedlogu Izmjena i dopuna Pravilnika, u članku 6.  ne uvrsti stavak 6. iz razloga pozitivnog učinka propisa i nepoželjnog retroaktivnog utjecaja.\n\nObrazloženje:\nPretpostavljamo da je predlagatelj imao namjeru omogućiti i novouvrštenim građevinama i radovima koje su možda u izgradnji tijekom protekla 2 mjeseca od stupanja na snagu zadnjih Izmjena i dopuna Pravilnika, 24. listopada. 2019., i koje još uvijek nisu završene, da se odredba Pravilnika odnosi i na njih, jer ih se ovim Prijedlogom Izmjena i dopuna  Pravilnika izjednačava te im se tako omogućuju ista prava.\nMeđutim, pozitivna praksa propisa je da svaki postupak pokrenut po određenim uvjetima ima pravo i/ili obvezu biti završen po tim istim uvjetima. Upravo pravo da se postupanje završi po uvjetima po kojima je određeni  postupak započeo predstavlja pozitivni učinak propisa, koji se na ovakav način, odnosno ovim prijedlogom relativizira i unosi se nesigurnost u tumačenju.  Posljedično,  pozitivni učinak propisa koji omogućuje pravo, u drugom ili drugačijem slučaju postaje  obveza da se započeti postupci završe po uvjetima po kojima su započeli, iako je to ponekad  teži uvjet."]
[33,"Hrvatska komora arhitekata","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Komentar:\nPredlažemo da se u članak 6. stavak 1., Prijedloga Izmjena i dopuna Pravilnika o jednostavnim  i drugim građevinama i radovima ne uvrste slijedeći članci i točke:\n\n\"(1) članak 4. točka 1. podtočka c), točka 2., točka 5., točka 23., \nčlanak 5. točka 4., točka. 5., točka 10. podtočke a) i b),točka 11., točka 15., točka 20., \nčlanak 5.a \"\n\nObrazloženje:\nPredlažemo neuvrštavanje navedenih članaka, stavaka ili točaka iz razloga što se radi o  građevinama ili radovima  namijenjenim javnoj uporabi ili korištenju većeg broja osoba  što znači da se za iste obvezno mora ishoditi uporabna dozvola zbog opće sigurnosti.\nPosebno upozoravamo na članak 5a. zbog veličine predmetnih građevina, neutvrđenih tehničkih karakteristika,  neutvrđenih ostalih uvjeta (pristup i visina kućice na drvetu, grijanje), a koje su u funkciji turizma i namijenjene javnoj uporabi, što znači da zbog sigurnosti korisnika upravo uporabnom dozvolom moramo potvrditi sigurnost u korištenju.\nIsto se odnosi na dječje igralište ili pješački most raspona do 3m, montažnu tribinu na sportskom igralištu bez utvrđenih tehničkih karakteristika, veličine ili vremenskog ograničenja, kojih sigurnost u korištenju mora biti potvrđena uporabnom dozvolom. \nČlanak 5. točka 10. podtočka  a) utječe na vanjski izgled zgrade i može imati utjecaja na autorsko djelo koje je potrebno zaštititi kao javno dobro."]
[34,"MIRJANA KRSNIK","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Još malo na temu čl. 6. koji je utvrdio nužnu vezu između posebnih uvjeta /potvrda javnopravnih tijela i uporabne dozvole.\nPravilnik je napravio strukturu  \"ili /ili \":\nIli\nGlavni projekt + potvrde JPT + uporabna dozvola \nili samo \nGlavni projekt ( bez potvrda JPT i bez uporabne dozvole )\n\nIsta struktura često nije vezana uz zahtjevnost i namjenu zahvata već uz lokaciju ( konzervatori, infrastuktura, vodopravne zone ) pa u praksi postaje problematična.\n\nZar u praksi ne može biti kombinacija:\nGlavni projekt + potvrde JPT, a bez uporabne dozvole ?\n\nJer, kvalitativno isti zahvat može se izvoditi u različitim područjima pa će ovisno o tome glavni projekt  imati ili ne  posebne uvjete / potvrde.\nNe bi li, potom, uporabna dozvola trebala biti vezana uz zahtjevnost zahvata, a ne nužno uz posebne uvjete /potvrde ?\nNpr. promjena međukatne konstrukcije iz čl. 5. st. 1. Pravilnika da ni u kom slučaju nije potrebna uporabne dozvole, bez obzira u kojoj se zoni izvodi, ali da njen glavni projekt moguće ima potvrde JPT, ovisno na kojem se području izvodi takav zahvat ?\nTko će štititi ispunjenje posebnih uvjeta u naravi ?\nIzvođač i nadzorni inženjer.\nJPT sa svojim inspekcijskim službama ( rizik svih sudionika u gradnji u slučaju odstupanja od posebnih uvjeta ).\nAko je smisao Pravilnika da jednostavne građevine i radovi preskoče dugotrajni upravni postupak, nije li vraćanje na uporabnu dozvolu, a priori vezanu uz posebne uvjete i potvrde, opet korak natrag?"]
[35,"NINA NINČEVIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Uporabna dozvola po vama nije potrebna za sve navedeno u članku 5a?! Dovoljno je u prostornom planu označiti zonu kao zona za robinzonski turizam i na njoj izgraditi x objekata na stablu tlocrtne do 20m2 pa ih tako OPASNE ZA KORIŠTENJE iznajmljivati ljudima? ZGRADA NA DRVETU ili bilo koja ZGRADA do 20m2 koja je turistički iznajmljuje i služi za privremeni boravak ljudi (a ne isključivo investitora) bi trebala imati uporabnu dozvolu."]
[36,"NINA NINČEVIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Uporabna dozvola bi trebala biti obaveza za sljedeće građevine:\nNADSTREŠNICA bilo koje vrste veća od 20m2 pa tako i za sklanjanje stoke, za koju niste odredili kvadraturu pa lako može doći i do 1000m2, pa će je vjerojatno koristiti i ljudi pa bi bilo pametno da imaju proračun statike za takav krov. Ili ćemo pričekati da netko pogine prvo?\nBAZEN tlocrtne površine do 100m2 koji je složena građevina sa strojarskim i elektroinstalacijama a ne samo malo plića bara, koja je opasna za korištenje i samo po pitanju završne obloge a da ne govorim sve ostalo. Ili ćemo pričekati da netko pogine prvo?\nDJEČJE IGRALIŠTE bi stavili bez uporabne dozvole? Jako pametno. I tu ćemo pričekati da netko prvo pogine?\nGRAĐEVINE za sigurnost cestovnog prometa, plovidbe, i zračnog prometa bi također lišili obaveze uporabne dozvole? Hoće nam cijela država postati adventure park?! Pa te građevine služe za SIGURNOST!!!!\nSANITARNI ČVOR ZA JAVNE POTREBE ako je investitor predstavnik lokalne samouprave pogotovo onda treba imati uporabnu dozvolu, s obzirom da znamo kakvi su nam predstavnici lokalne zajednice. \nPARKIRALIŠTE površine do 25m2 možda ne treba ali ovako ćemo dobiti parkiralište od 1000m2 koje slijeva oborinsku vodu sa mastima u susjedov teren.\nDIZALO mora imati uporabnu dozvolu! Ili ćemo pričekati da netko pogine prvo?\nREKONSTRUKCIJA KROVA ZA GRAĐEVINE STAMBENE NAMJENE trebaju imati projekt statike i uporabnu dozvolu. Dobit ćete zgrade koje nisu sigurne za korištenje! Ili ćemo pričekati da netko pogine prvo?\nMONTAŽNE TRIBINE na sportskom igralištu ili dvorani koje ne dobiju uporabnu su opasne za korištenje!"]
[37,"NINA NINČEVIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Poštovani, molim Vas da uklonite članak 6. i retrogradnu primjenu pravilnika na prethodnu godinu. Stvarno je kriminalno da ovakve stvari pokušavate uopće uvesti! Niti je po propisima, niti po pravilima ikakve struke a protivno je i zdravom razumu."]
[38,"Darija Tičinović","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","\"Primjenjuje se od 24. 10. 2019. godine ? \"\nMOLIM VAS, tko je smislio ovo ? Kako je moguće da u izmjenama i dopunama 2020. god , ubacujete da se stavak članka primjenjuje od 24.listopada 2019. ???\nI zašto BAŠ taj datum ? \nRetroaktivno ? \nUpravo mi je uginuo zadnji živac."]
[39,"HRVATSKA KOMORA INŽENJERA STROJARSTVA","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Komentar uz Članak 3. \n- umjesto teksta \"4. točke 1. podtočaka c) i d)\" navesti tekst \" 4. točke 1. podtočke d) (odnosi se na bazen tlocrtne površine do 100 m2 ukopan u tlo)\n- iza teksta \"članka 5, točke 3.,\" brisati tekst \"točke 4.,\" (odnosi se na gradnju/ugradnju dizala)\n\nČlanak 4. \nBez građevinske dozvole, a u skladu s glavnim projektom može se graditi:\nTočka 1. \nPodstavak c) bazen tlocrtne površine do 100m2 ukopan u tlo. (ne treba uporabna dozvola)\n\nDodati u pravilnik da treba uporabna dozvola. \nObrazloženje: Strojarski dio bazena, način spajanja ne elektrosustav objekta, ispuštanja zagađene i tretirane vode ostaje nekontrolirano stoga je potrebna uporabna dozvola.\n\nTočka 18. Bazen tlocrtne površine do 100m2 ukopan u tlo unutar građevne čestice ili obuhvata zahvata u prostoru kampa. (ne treba uporabna dozvola)\n\nDodati u pravilnik da treba uporabna dozvola.\n\nTočka 21. Samoposlužna autopraonica na građevnoj čestici trgovačkog centra; (ne treba uporabna dozvola)\n\nDodati u pravilnik da treba uporabna dozvola. \nObrazloženje: Samoposlužna autopraonica u sklopu trgovačkog centra ne treba uporabnu dozvolu, a ista takva negdje drugdje treba (struja, voda, javno korištenje ...). Prema tome, nitko ne kontrolira da li je u autopraonici sve po propisima dok se nešto ne dogodi.\n\nTočka 15. Antenski stup elektroničke komunikacijske opreme, uključujući i elektroničku komunikacijsku opremu;\n\nDodati u pravilnik da se može graditi u zonama stambene namjene uz suglasnost stanara. \n\nČlanak 5.\nTočka 8. Na postojećoj građevini kojim se postavlja elektronička komunikacijska oprema (antenski prihvat);\n\nDodati u pravilnik da se može graditi u zonama stambene namjene uz suglasnost stanara.\n\nIza stavka 5. dodaje se stavak 6. koji glasi: \n''(6) Stavak 1. ovoga članka primjenjuje se od 24. listopada 2019.''. \n\nKako se može Pravilnik primjenjivati retroaktivno?"]
[40,"Stjepan Sabljić","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","Prijedlog izmjena Članka 6. stavka 1 iznosi cijeli niz zahvata i radova za koje se ne ishodi uporabna dozvola.\nIz nekog razloga ispušten je članak 5. stavak 2 koji se odnosi na radove preuređenja prostora radi prilagodbe novim potrebama i gdje se utječe na nenosive pregradne elemente, a ne utječe se na mehaničku otpornost i stabilnost sigurnost u slučaju požara i lokacijske uvjete.\n\nIz navedenog se da zaključiti da je za jedno obično preuređenje interijera potrebno ishoditi uporabnu dozvolu?! \nU isto vrijeme uporabna dozvola se predloženim izmjenama ukida za ugradnju ili izgradnju dizala koje se gotovo redovito  koristi za javnu upotrebu. \nTakođer spajanje dvije stambene cjeline u jednu, postavljanje krova na ozakonjenu zgradu ili formiranje otvora u nosivim zidovima, ne trebaju uporabnu dozvolu dok će primjerice za jedan gips kartonski pregradni zid, postavljanje umivaonika na mjesto bidea, tuša na mjestu kade ili neki drugi sličan zahvat na uređenju prostora podlijegati ishođenju uporabne.  Navedeno je kontradiktorno samo po sebi, a i u koliziji s definicijom rekonstrukcije prema zakonu o gradnji i povezanim odredbama koje se odnose na uporabu rekonstruirane građevine.\nNa koncu, navedena promjena  bi stvorila apsurdnu situaciju gdje svi građani RH koji žive u preuređenom stanu žive u nezakonitoj nekretnini."]
[41,"VLASTA JUKIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","S ozbirom na promjene u čl. 6. stavku 1. treba se izmjeniti i stavak 2. jer će inače opet referenti izmišljati svoja tumačenja, a pretpostavljam da se radi samo o previdu.\nKako se u čl. 5. radi o radovima treba iza \"građenje građevina\" dodati \"i izvođenje radova\".\nAko su se u čl. 6. stavku 1. dodale neke točke iz čl. 5. (a među njima i točke 6. i 7.) onda treba brisati:\"i 5a stavka 2.\" (koji čl. 5a je u cijelosti naveden u čl. 6. st.1., a ne navodi stavke ) te \"osim projekta iz članka 5. točaka 6. i 7. ovog Pravilnika\" jer stavkom 1. utvrđujete  da se za te radove ne izdaje uporabna dozvola (a čl. 6. st.2. se odnosi na one radove i građenje za koje se pak izdaje uporabna dozvola)."]
[42,"ŽARKO LJUBIĆ","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 3.","u ovim vašim  prijedlozima  izmjena držim da se nitko   od građna ne mere snači . dajte  cijele tekstove i rečenice izmjena  i naglasite  izmjene da se normalni građani mogu snaći i izjasniti. hvala!"]
[43,"Udruga \"Sindikat biciklista\"","PRAVILNIK O IZMJENAMA I DOPUNAMA PRAVILNIKA O  JEDNOSTAVNIM I DRUGIM  GRAĐEVINAMA I RADOVIMA ,\nČlanak 4.","Članak 4, broj 5, prijedlog: modificirati kako slijedi:\n5. Pješački i biciklistički most na stazi iz članka 2. stavka 1. točke 5. ovoga Pravilnika, do 5,00 m raspona ili do 10 metara za tipske projekte."]